पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर से उधमपुर के बीच ढाई महीने पहले शुरू की गई साप्ताहिक स्पेशल एक्सप्रेस ट्रेन आगामी आदेशों तक रद्द कर दी गई है। 22 फरवरी से शुरू हुई ट्रेन से यात्रियों को काफी लाभ मिल रहा था। लेकिन खास बात यह है कि ट्रेन के रद्द होने बारे रेलवे स्टेशन अधिकारियों को कोई सूचना नहीं है। जबकि रेलवे की टिकट बुकिंग वेबसाइट पर ट्रेन को कैंसिल दिखाया जा रहा है।
मंगलवार को यह ट्रेन जाखल स्टेशन पर उधमपुर की ओर जाने के लिए पहुंचती थी जो आज रद्द होने के कारण नहीं पहुुंची। रेलवे स्टेशन मास्टर के मुताबिक सभी ट्रेनों को स्पेशल बनाकर चलाया जा रहा है। जिस कारण ट्रेनों के आने अथवा रद्द होने की भी कोई सूचना नहीं मिल रही है। टिकट बुकिंग भी बंद कर दी है।
ट्रेन नंबर 09241 अप इंदौर से सोमवार रात साढ़े 11 बजे चलती थी। जो देवास, उज्जैन, नागदा, भवानी मंडी, कोटा, सवाईं माधोपुर, मथुरा, दिल्ली, शकूरबस्ती, रोहतक, जींद, रेलवे स्टेशन पर रुकते हुए अगले दिन मंगलवार को दोपहर 2 बजे जाखल पहुंचती थी।
यहां से धूरी, लुधियाना, जालंधर, पठानकोट, जम्मूतवी होते हुए रात को पौने 11 बजे उधमपुर पहुंचती थी। वापसी में ट्रेन 09242 उधमपुर-इंदौर ट्रेन बुधवार को सुबह 11.10 बजे चलकर इन्हीं स्टेशन से होते हुए जाखल में शाम को पौने 8 बजे पहुंचती थी। अगले दिन वीरवार को सुबह 11.15 बजे इंदौर पहुंचती थी। रेलवे ने इस ट्रेन को अगले 3 महीनों तक रद्द घोषित कर दिया है।
ट्रेन रद्द होने के बारे में नहीं आई सूचना : स्टेशन मास्टर
रेलवे स्टेशन मास्टर उत्तम चंद ने कहा कि इंदौर उधमपुर स्पेशल साप्ताहिक ट्रेन आज नहीं आई है। ट्रेन के रद्द होने बारे सूचना भी नहीं है। अंबाला, दिल्ली कंट्रोल रूम में भी संपर्क कर रहे हैं लेकिन ट्रेन के आगामी कितने समय तक रद्द रहेगी इसके बारे जानकारी नहीं मिल रही है। वहीं कारण भी नहीं पता चला है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn